open-index/open-wikipedia-markdown huggingface dataset:
ארטמס וורד הבן

**ארטמס וורד הבן** (באנגלית: ****; 9 בינואר 1762 – 7 באוקטובר 1847), כמו אביו ארטמס וורד, היה פוליטיקאי אמריקאי שכיהן כחבר בית הנבחרים של ארצות הברית מטעם מסצ'וסטס.

## ביוגרפיה
וורד נולד בשרוזברי שבפרובינציית מפרץ מסצ'וסטס ב-9 בינואר 1762. בשנת 1783 השלים את לימודיו באוניברסיטת הרווארד, למד משפטים, הוסמך לעריכת דין באותה שנה, והחל לעסוק במקצוע בווסטון.

בשנים 1796–1800 כיהן כחבר בבית הנבחרים של מסצ'וסטס. בשנת 1800 עבר לצ'ארלסטאון, שם המשיך לעסוק בעריכת דין.

בשנת 1811 שב לכהן בבית הנבחרים של מסצ'וסטס, ובשנת 1812 נבחר לבית הנבחרים של ארצות הברית מטעם המפלגה הפדרליסטית. הוא נבחר מחדש בשנת 1814, וכיהן בקונגרסים ה-13 וה-14 מ-4 במרץ 1813 ועד 3 במרץ 1817.

בשנים 1818–1819 כיהן כחבר הסנאט של מסצ'וסטס, והיה חבר בוועידה החוקתית של מסצ'וסטס בשנים 1820–1821.

בין השנים 1820–1839 כיהן כנשיא בית המשפט לערכאות כלליות של בוסטון.

בנוסף, היה חבר בוועד המפקחים של אוניברסיטת הרווארד בשנים 1810–1844.

וורד נפטר בבוסטון ב-7 באוקטובר 1847, ונקבר בבית הקברות מאונט אובורן בקיימברידג'.

## קישורים חיצוניים

* 
* 

קטגוריה:אמריקאים ילידי מסצ'וסטס
קטגוריה:בוגרי אוניברסיטת הרווארד
קטגוריה:חברי בית הנבחרים של ארצות הברית ממסצ'וסטס
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1762
קטגוריה:אמריקאים שנפטרו ב-1847
ג'ון גרדינר ריצ'רדס הבן

**ג'ון גרדינר ריצ'רדס הבן** (באנגלית: **.John Gardiner Richards Jr**; ) היה פוליטיקאי אמריקאי מקרוליינה הדרומית, איש המפלגה הדמוקרטית, שכיהן כחבר בית הנבחרים של קרוליינה הדרומית בשנים 1899–1911, וכמושל קרוליינה הדרומית ה-96 בשנים 1927–1931.
## ראשית חייו
ג'ון גרדינר ריצ'רדס הבן נולד בליברטי היל  שבקרוליינה הדרומית, כבנם של הכומר ג'ון גרדינר ריצ'רדס האב ושל סופיה (לבית אדוארדס) ריצ'רדס. הוא התחנך בבתי ספר בליברטי היל, ולזמן קצר למד במכון הצבאי בינגהאם של קרוליינה הצפונית.
## קריירה פוליטית
ב-1898 נבחר ריצ'רדס לבית הנבחרים של קרוליינה הדרומית, וכיהן בו עד 1911 במשך עשר שנים מתוך תקופת כהונתו בבית הנבחרים הוא היה יושב ראש ועדת הדרכים והאמצעים של הבית. ב-1910 הוא מונה כנציב הרכבות של קרוליינה הדרומית, שימש בתפקיד זה עד 1918, ולאחר מכן בשנים 1922–1926. בראשית הקריירה הפוליטית שלו היה ריצ'רדס אוהד של בנג'מין טילמן, אך לאחר מכן היה מחסידיו של קולמן ליווינגסטון בליז.
## מושל קרוליינה הדרומית
בשנים 1910, 1914 ו-1918 ניסה ריצ'רדס ללא הצלחה להתמודד על משרת המושל. ב-1926 תוקנה חוקת קרוליינה הדרומית, כך שתקופת הכהונה של מושלי המדינה שונתה משתי תקופות כהונה רצופות של שנתיים כל אחת לתקופת כהונה אחת של ארבע שנים, וריצ'רדס היה למושל קרוליינה הדרומית הראשון שנבחר לתקופת כהונה כזו. במהלך תקופת כהונתו נבחרה האישה הראשונה לסנאט של קרוליינה הדרומית, ובית הנבחרים אישר את הנפקתם של איגרות חוב בסכום של 65 מיליון דולר למימון סלילת כבישים. תקופת כהונתו עמדה בסימן של שמירה קפדנית על החוקים הכחולים  שעל פיהם נאסרו פעילויות מסוימות בימי ראשון כולל איסור על משחק גולף. באותה תקופה עבר גם חוק שקבע התקנת מערכות ביוב במפעלי הטקסטיל. ריצ'רדס ספג ביקורת על טיפולו הלקוי לכאורה בנושאי עבודה. שלהי תקופת כהונתו כמושל הייתה בראשית ימי השפל הגדול.
## חיים אישיים
ב-1888 נשא ריצ'רדס לאישה את אליזבת קוטס וורקמן. לשניים נולדו תשע בנות ושני בנים, מתוכם אחד נפטר בגיל חמש.

ג'ון גרדינר ריצ'רדס הבן נפטר בליברטי היל ב-9 באוקטובר 1941. הוא נטמן בבית הקברות של הכנסייה הפרסביטריאנית שבעיירה.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1432-1433.


## קישורים חיצוניים

* ג'ון גרדינר ריצ'רדס הבן באתר אגודת המושלים הלאומית 
* 'ון גרדינר ריצ'רדס הבן באתר The Political Graveyard 
* 

## הערות שוליים

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של קרוליינה הדרומית
קטגוריה:אמריקאים שנולדו ב-1864
קטגוריה:אמריקאים שנפטרו ב-1941
ייהנג וונג

**ייהנג וונג** (בסינית מפושטת: **王艺衡**; נולד ב-16 בדצמבר 2013) הוא ספידקיובר סיני המחזיק במקום השלישי בפתרון הבודד של 3X3 עם זמן של 3.06 שניות ובממוצע שני עם זמן של 3.90 שניות. הוא גם מחזיק בממוצע השני הטוב ביותר ב־2x2x2 עם זמן של 0.87 שניות.

וואנג הפך לאלוף העולם של איגוד הקוביות העולמי (WCA) ב-6 ביולי 2025 עם ממוצע זמן של 4.23 שניות.

## קריירה
וואנג השתתף בתחרות WCA הראשונה שלו בספטמבר 2019, בגיל חמש. הוא זכה בתואר התחרות הראשון שלו בינואר 2021, בגיל שבע.

ב-10 במרץ 2023, בגיל תשע, וואנג קבע את שיא העולם הראשון שלו 3x3x3 בתחרות בקואלה לומפור, מלזיה, עם ממוצע של 4.69 שניות. השיא הקודם, שעמד על 4.86 שניות, הוחזק במשותף על ידי מקס פארק וטיימון קולאסינסקי . בין 10 במרץ 2023 ל-10 בינואר 2026 הוא שבר 9 שיאים רצופים בתחרות, והוריד את שיא העולם הממוצע ב3x3x3 מ-4.86 (שהוחזק במשותף על ידי מקס פארק וטיימון קולאסינסקי ) ל-4.69, 4.48, 4.36, 4.25, 4.09, 4.09 (שוב), 4.05, 4.03, 3.91, ובסופו של דבר 3.90.

באוגוסט 2023, וונג היה רק 0.01 שניות מלנצח באליפות עולם 2023 וסיים מקום שני אחרי מקס פארק האמריקאי וקצת לפני טימון קולאסינסקי הפולני. שנתיים אחרי זה, ב-6 ביולי 2025 הוא הפך לאלוף העולם עם ממוצע של 4.23 שניות, סיים לפני שואני גנג הסיני.

הדומיננטיות העולמית של וואנג 3x3x3 הייתה בשיאה בספטמבר 2025, כאשר החזיק ב-28 הממוצעים המהירים ביותר בכל הזמנים, שנעו בין 4.31 ל-3.90 שניות. נכון ל-7 במרץ 2026, הוא מחזיק ב-71 מתוך 100 הממוצעים הטובים ביותר 3x3x3. יש לו את הפתרון היחיד השלישי המהיר ביותר בריצת 3x3x3, עם זמן של 3.06 שניות.

בפבואר 2025, וונג שבר את השיא עולם לפתרון יחיד עם תוצאה של 3.08 שניות. וונג שבר את שיא העולם בממוצע עם תוצאה של 3.91 שניות והפך לבן אדם הראשון בהיסטוריה שהשיג ממוצע פחות מ4 שניות בתחרות רשמית. שני שיאיו נשברו לאחר מכן על ידי שואני גנג.

## רשימת שיאי עולם

## ביאורים

## הערות שוליים

קטגוריה:שיאני עולם בספורט
קטגוריה:ציטוט עם תסריט בשפה זרה (סינית)
קטגוריה:ספידקיוברים
קטגוריה:ילידי 2013
כמו בריקוד

**"כמו בריקוד"** הוא אלבום האולפן ה-19 והאחרון של הזמר-יוצר מתי כספי. הוא יצא לאור ב-2017.

את רוב השירים באלבום כתב דני רובס. האלבום הכיל תשעה שירים וקטע כלי אחד: "נעימת ערש".

עוד בינואר 2016 יצא השיר "אין אף אחת כמוה" מהאלבום, שהלחין כספי למילותיו של דני רובס, שזכה להצלחה.

זהו אלבומו היחיד של כספי שהוציאה לאור חברת התקליטים "הליקון".

## רשימת הרצועות

## הערות שוליים

קטגוריה:אלבומי 2017
קטגוריה:אלבומי מתי כספי
קטגוריה:אלבומים בעברית
שיטת מורסום

**שיטת מורסום** (באנגלית: **Moorsom System**) היא שיטה למדידת התפוסה או קיבולת המטען של אוניות סוחר שהונהגה בבריטניה ב-1849. לפיה קבעו את גובה אגרות הנמל (port dues) ותשלומים אחרים שכלי שיט מסחריים נדרשו לשלם.

בניגוד לשיטות קודמות, כמו מידת התפוסה הבריטית הישנה, שנועדו לאוניות מפרשים והסתמכו רק על מידותיה החיצוניות של האונייה, שיטת מורסום חישבה בכלים מתימטיים את הנפח הפנימי המדויק של האונייה. היא אף ניכתה את נפח החללים שאינם מיועדים למטען או לנוסעים, כגון חדרי מכונות באוניות קיטור ומגורי צוות. השיטה קיבלה תוקף רשמי ב"חוק הספנות המסחרית, 1854" . היא עודכנה במהלך השנים, ובטלה רק בשנת 1982. את מקומה תפסה שיטת מדידת התפוסה של ארגון הימאות הבין-לאומי (IMO). ג'ורג' מורסום, שהגה את השיטה הנקראת על שמו, היה ארכיטקט ימי ומזכיר ועדת המומחים שניסחה ב-1849 את שיטת מדידת התפוסה המתוקנת.

## לקריאה נוספת

* The Merchant Shipping Act, 1854. Calcutta, Re-printed by Thos. Jones, "Calcutta Gazette" office, 1855. Digitized copy in Internet Archive.
* General Summary of "The Merchant Shipping Act" 1854. *The Mercantile Marine Magazine and Nautical record*, Vol. 1, January to December 1854, pp. 333–334. Digitized copy in Wikisource.
* G. Moorsom, Esq., of Her Majesty's Customs, London. "A Review of the British Laws for the Admeasurement of the Tonnage of Merchant Shipping" *The Monthly Nautical Magazine*, Vol. 2, April–September 1855, pp. 172–179 and 372–378. Digitized copy in HathiTrust; Transcribed in *Naval Marine Archive – The Canadian Collection*.
* Kemp, Peter (editor). *The Oxford Companion to Ships and the Sea*. Oxford, Oxford University Press, 1976.
* Merrill, Captain R. T., U. S. Coast Guard Reserve (Retired). "Uniform Tonnage Measurement". *Proceedings*, Vol. 77, December 1951, p. 586 ff.
* Steel, David (1805). *The Shipwright's Vade-Mecum: a clear and familiar introduction to the principles and practice of Ship-Building*. London, P. Steel. Digitized copy in Internet Archive. ("Tonnage", p. 138 ff; and "Of Finding the Tonnage or Burthen of Ships", p. 249 ff.)


## קישורים חיצוניים

* [The Merchant Shipping Act, 1854](https://commons.wikimedia.org/w/index.php?title=File:The_Merchant_Shipping_Act,1854_(IA_in.ernet.dli.2015.514543).pdf) in: Wikisource.
* International Convention on Tonnage Measurement of Ships (1982) in: IMO official site.


## ביאורים

## הערות שוליים

קטגוריה:מידות של כלי שיט
ג'ונגדו

ממוזער|שמאל|220px|מפה המציגה את התפתחות חומות בייג'ינג משושלת ליאו ועד שושלת צ'ינג (916–1912)
**ג'ונגדו** (בסינית: **中都**; מילולית: "בירה אמצעית"), המכונה גם **דאשינג סיטי** (בסינית: **大興城**), הייתה עיר הבירה של שושלת ג'ין (1115–1234) בסין, בין השנים 1153–1214. ג'ונגדו ממוקמת בבייג'ינג של ימינו, בחלק הדרום-מערבי של מחוז שי-צ'נג.

בסוף המאה ה-12 מנתה אוכלוסיית העיר כמעט מיליון תושבים, והייתה העיר האחרונה והגדולה ביותר שנבנתה במקום זה לפני שלטון שושלת יואן.

בשנת 1215 נהרסה ג'ונגדו על ידי האימפריה המונגולית, במהלך כיבושה  משושלת ג'ין. לאחר הקמת שושלת יואן, הורה קובלאי חאן על בניית בירת יואן, דאדו (חאנבאליק), מצפון-מזרח לג'ונגדו.

מבין ערי הבירה השונות ששכנו באתר של בייג'ינג של ימינו, כולל נאנג'ינג  של שושלת ליאו , ג'ונגדו של שושלת ג'ין, דאדו של שושלת יואן ובייג'ינג של שושלות מינג וצ'ינג, הייתה ג'ונגדו השנייה הקטנה ביותר, בגודל של כ-5 עד 6 קילומטרים.

## ראו גם
* זאנאדו

## הערות שוליים

קטגוריה:ערים עתיקות
קטגוריה:ערי בירה לשעבר
ארנב הזכוכית

**ארנב הזכוכית** (ביפנית: **ガラスのうさぎ**; באנגלית: **Garasu no Usagi**) הוא רומן אוטוביוגרפי יפני מאת טושיקו טקאגי, שאיבדה את אחותה ואמה בהפצצות טוקיו וראתה את אביה נהרג לנגד עיניה על ידי מטוס P-51 מוסטנג בתחנת נינומיה בגיל 13. נכון לשנת 2018, הרומן המקורי נמכר בלמעלה מ-2.4 מיליון עותקים ביפן. הוא תורגם לגרמנית, ספרדית, הונגרית ושפות נוספות. הספר עובד לסרט לייב אקשן ב-1979, לסדרת דרמה בטלוויזיה ב-1980 ולסרט אנימה ב-2005.

## עיבודים
### סרט לייב אקשן
סרט הלייב אקשן, שנקרא "ארנב הזכוכית של הפצצות טוקיו" (ביפנית: 東京大空襲　ガラスのうさぎ), בוים על ידי יוטן טצ'יבנה ויצא לאקרנים ב-14 ביולי 1979.

### סדרת טלוויזיה
סדרת הדרמה בטלוויזיה כוללת 15 פרקים ושודרה בערוץ NHK מ-18 באוגוסט עד 5 בספטמבר 1980.

### סרט אנימה
סרט האנימה בוים על ידי סצוקו שיבואיצ'י, הונפש בסטודיו מג'יק באס, ויצא לאקרנים ב-14 במאי 2005.

## קישורים חיצוניים

## הערות שוליים

קטגוריה:סדרות דרמה יפניות
קטגוריה:סדרות טלוויזיה יפניות שעלו לשידור בשנת 1980
טמולון

**טמולון** (במונגולית: **Тэмүлэн**; נולדה בסביבות 1170) הייתה האחות הצעירה ביותר ואחותו היחידה של טמוג'ין, המוכר בעיקר בשם ג'ינגיס חאן, המייסד המפורסם והחאן הגדול של האימפריה המונגולית. הוריה היו יסוגיי, ראש שבט בורג'יגין  בקונפדרציה השבטית חמאג מונגול , ואשתו השנייה הואלון. היא הייתה צעירה מטמוג'ין בתשע שנים.

## ביוגרפיה
### ראשית חייה
שמה של טמולון, כמו שמם של אחיה (טמוג'ין וטמוגה), מגיע מהשורש temü או temür, שמשמעותו "ברזל". הסיומת -lun היא סיומת שם נקבה נפוץ.

ההיסטוריה הסודית של המונגולים, רשומה של ההיסטוריה המונגולית, מזכירה את טמולון שלוש פעמים: בתיאור לידתה האגדית של טמולון ופעמיים בפרק בו טמולון התינוקת ומשפחתה מותקפים על ידי שבט הטאיצ'יוד .

אביה של טמולון, יסוגיי, נהרג בהתקפה טטרית כשהייתה תינוקת, והותיר את שאר המשפחה לגודל על ידי הו'אלון.

היו לה שישה אחים גדולים: טמוג'ין, כסאר , חאצ'יון, טמוגה, בגטר ובלגוטאי (שני האחרונים היו אחיה למחצה).

## הערות שוליים

קטגוריה:נשים מונגוליות
קטגוריה:האימפריה המונגולית
קטגוריה:ילידי המאה ה-12
איברה צ'ארלס בלקווד

**איברה צ'ארלס בלקווד** (באנגלית: **Ibra Charles Blackwood**; ) היה פוליטיקאי אמריקאי מקרוליינה הדרומית, איש המפלגה הדמוקרטית, שכיהן כחבר בית הנבחרים של קרוליינה הדרומית בשנים 1903–1905, וכמושל קרוליינה הדרומית בשנים 1931–1935.
## ראשית חייו
איברה צ'ארלס בלקווד נולד במחוז ספרטנבורג הכפרי שבקרוליינה הדרומית, כבנם של איברה צ'ארלס בלקווד האב ושל אליזבת לובניה (לבית ברנס) בלקווד. הוא למד במכינה של אוניברסיטת פורמן , ואת התואר שלו במשפטים הוא קיבל מקולג' וופורד . ב-1902 הוא התקבל לשכת עורכי הדין של קרוליינה הדרומית, והחל לעסוק בעריכת דין בספטרנבורג.
## קריירה פוליטית
ב-1902, בגיל 24, נבחר בלקווד לבית הנבחרים של קרוליינה הדרומית, וכיהן בו שנתיים בשנים 1903–1905. בשנים 1914–1916 הוא שימש כגובה מס בשירות הכנסות הפנים, ולאחר מכן היה תובע במחוז השיפוטי השביעי של קרוליינה הדרומית. ב-1926 הוא התמודד ללא הצלחה על משרת המושל.

ב-1930 התמודד בלקווד בבחירות המקדימות של המפלגה הדמוקרטית, ולאחר שנבחר וניצח גם בבחירות הכלליות, הוא היה למושל קרוליינה הדרומית ה-97. בנאום ההשבעה שלו, הוא דחף לביצוע שינויים בחוק הפלילי, לתיקון החוק בנוגע לאתגרים מוחלטים, לפישוט השיטה לבחירת מושבעים, ולכמה רפורמות אחרות בתחום המשפט. במהלך תקופת כהונתו בוטל בקרוליינה הדרומית חוק היובש, והמדינה לקחה על עצמה את הפיקוח על משקאות חריפים.

תקופת כהונתו כמושל עמדה בסימן הקמת רשות השירות הציבורי של קרוליינה הדרומית  ב-1934, שדאגה להקמת תחנת כוח הידרואלקטרית בסכר פינופוליס  ולבנית מספר סכרים על נהרות סנטי  וקופר . שביתה כללית שנקראה באותה שנה על ידי רוב עובדי ענף הטקסטיל במדינה אילצה את בלקווד לגייס את המשמר הלאומי של קרוליינה הדרומית. עם זאת, השביתה הייתה כה חמורה, עד שהיה על בלקווד למנות שוטרים מיוחדים, ושישה שובתים נהרגו על ידיהם בעיירה הוני פת'  ב-6 בספטמבר.

לאחר תום כהונתו כמושל, חידש בלקווד את עיסוקו בעריכת דין בספרטנבורג.

## חיים אישיים
ב-1915 נשא בלקווד לאישה את מרגרט הודג'ס. לשניים לא נולדו ילדים.

איברה צ'ארלס בלקווד נפטר בספרטנבורג ב-12 בפברואר 1936, כשנה לאחר תום כהונתו כמושל. הוא נטמן בגני הזיכרון גרינלון שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1433-1434.


## קישורים חיצוניים

* איברה צ'ארלס בלקווד באתר אגודת המושלים הלאומית 
* איברה צ'ארלס בלקווד באתר The Political Graveyard 
* 

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של קרוליינה הדרומית
קטגוריה:אמריקאים שנולדו ב-1878
קטגוריה:אמריקאים שנפטרו ב-1936
אונון

ממוזער|שמאל|220px|נהר אונון העליון, סמוך למקום הולדתו, לכאורה, של ג'ינגיס חאן.
**אונון** הוא נהר במונגוליה וברוסיה. אורכו 1,032 קילומטרים, ואגן הניקוז שלו משתרע על פני 96,200 קילומטרים רבועים.

## מסלול
מקורו במדרונות המזרחיים של הרי חנטי . הנהר זורם בתוך מונגוליה  לאורך 298 קילומטרים, לפני שהוא נכנס לאזור רמות חנטי-דאור  ב , לאורך רכס סטנוביק . בחלקיו התחתונים הוא זורם בין רכסי הרי מוגויטוי (Могойтуйский хребет) ובורשצ'ובוצ'ני (Борщовочный хребет). אונון מתחבר לנהר אינגודה  ויוצר את נהר שילקה . עמק הנהר שלו מהווה את הגבול המזרחי של הרי חנטי-דאור. יובליו העיקריים הם חורקין גול, בורז'יה ואונדה מימין, ואגוצה, קירה ואגה משמאל.

מערכת המים אונון-שילקה-אמור היא אחת מעשרת הנהרות הארוכים בעולם, באורך של 1,032 קילומטרים + 560 קילומטרים + 2,874 קילומטרים.

## בהיסטוריה
אונון העליון הוא אחד האזורים שטוענים כי הוא המקום בו נולד וגדל ג'ינגיס חאן. מקום מושבו של ג'ינגיס חאן היה על גדת נהר אונון.

ההיסטוריה הסודית של המונגולים מתחילה כך:
"בא לעולם 'בורטה צ'ונו' (זאב כחול-אפור) שגורלו היה רצון השמיים. אשתו הייתה 'גואה מראל' (איילה יפהפייה). הם חצו את הים הפנימי וכאשר חנו ליד מקור נהר אונון, אל מול הר בורחאן חלדון, נולד בנם הראשון, בשם בת טסגן."

## קישורים חיצוניים

## הערות שוליים

קטגוריה:קצרמר גאוגרפיה של מונגוליה
קטגוריה:אגן אמור
קטגוריה:רוסיה: נהרות
קטגוריה:אסיה: נהרות ונחלים
קטגוריה:מונגוליה: גאוגרפיה
רוסב

**מירוסלב פטרוב ברנישב** (באנגלית: **Miroslav Petrov Barnyashev**; נולד ב-25 בדצמבר 1985), הידוע יותר בשם הבמה **רוסב** הוא מתאבק בולגרי, המופיע בארגון ההיאבקות WWE, בתוכנית הדגל Raw. הוא גם מוכר בשל תקופתו בארגון ההיאבקות All Elite Wrestling (AEW), שבו הופיע תחת שם הבמה **מירו**.

ברנישב חתם על חוזה עם ה-WWE בשנת 2010 והוצב בטריטוריית הפיתוח שלה דאז Florida Championship Wrestling (FCW), שהוחלפה ב-NXT בשנת 2012. הוא התאבק ב-NXT עד 2014, אז הוא ומנהלתו לאנה הועברו לסגל הראשי של ה-WWE. במהלך כהונתו הראשונית ב-WWE, הוא היה שלוש פעמים אלוף ארצות הברית. הוא שוחרר מה-WWE בשנת 2020 והצטרף ל-AEW מאוחר יותר באותה שנה, שם היה אלוף ה-TNT פעם אחת לפני שחזר ל-WWE בשנת 2025.
## החיים שלפני
מירוסלב פטרוב ברניאשב נולד ב-25 בדצמבר 1985 בפלובדיב, שהייתה אז חלק מהרפובליקה העממית של בולגריה. הוא למד בבית ספר לספורט ולאחר מכן התחרה בהרמת כוח, חתירה וסמבו.
## חיים אישיים
ברנישב פגש את הדוגמנית והשחקנית האמריקאית סי ג'יי פרי כשהחלה לגלם את לאנה, המנהלת של דמותו ב-WWE, והם נישאו ב-29 ביולי 2016. הם נפרדו בסוף 2023, אך התפייסו בתחילת 2025.
## אליפויות והישגים
[שמאל|250px|ממוזער|ב-WWE, ברנישב הוא שלוש פעמים [אליפות ארצות הברית (WWE)|אלוף ארצות הברית]]
* **הישגים בארגון ההיאקות All Elite Wrestling – AEW
** אליפות ה-TNT (פעם אחת)
* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-8 מתוך 500 המתאבקים הטובים ביותר לשנת 2015
** המתאבק הכי משופר של השנה (2014)
* **הישגים במגזין Rolling Stone**
** היסטוריליין הכי גרוע (2015) – עם [[דולף זיגלר]], סאמר ריי ולאנה
* **הישגים במגזין ההיאבקות WrestleCrap**
** פרס הגוקר (2015) – יריבות עם דולף זיגלר, סאמר ריי ולאנה
* **הישגים בארגון ההיאבקות World Wrestling Entertainment – WWE**
** [[אליפות ארצות הברית (WWE)|אליפות ארצות הברית]] (3 פעמים)
** פרסי הסלאמי (פעם אחת)
*** קרב השנה (2014) – קבוצת סינה נגד ההנהלה בסדרת ההישרדות
* **הישגים במגזין ההיאבקות Wrestling Observer Newsletter – WON'''
** הגימיק הטוב ביותר (2014) – עם לאנה
** הכי משופר (2014)
** הכי לא מוערך (2017)

## קישורים חיצוניים

קטגוריה:מתאבקים מקצוענים
קטגוריה:מתאבקי ה-WWE
קטגוריה:בולגרים שנולדו ב-1985
אלן מינדה

**אלן סטיב מינדה גרסיה** (בספרדית: **Alan Steve Minda García**; נולד ב-14 במאי 2003) הוא כדורגלן אקוודורי המשחק בעמדת החלוץ באתלטיקו מיניירו.

## קריירת מועדונים
מינדה התחיל את הקריירה שלו בקבוצת הילדים של אל נסיונל ובגיל 13 הצטרף לאינדפנדייטה דל ואיה. ב-22 במאי 2021 ערך את הופעת הבכורה שלו בקבוצה הבוגרת בניצחון 0-3 נגד גואיאקיל סיטי. ב-1 באוגוסט הבקיע את שער הבכורה שלו בקבוצה בניצחון 0–4 נגד מקארה. בדצמבר  נפצע ונעדר מספר חודשים. ב-18 באפריל 2023 הבקיע את שער הבכורה שלו בקופה ליברטדורס בניצחון 0–2 נגד ליברפול מונטווידאו, 246 שניות לאחר שנכנס כמחליף ובכך הפך לשחקן שהבקיע בזמן הכי קצר מאז שנכנס כמחליף.

ב-12 ביולי 2023 חתם לחמש שנים בסרקל ברוז' מליגת העל הבלגית תמורת כ-2 מיליון אירו.

ב-14 בינואר 2026 לחמש שנים חתם באתלטיקו מיניירו מליגת העל הברזילאית.

## קריירה בינלאומית
בצעירותו, השתתף עם נבחרת אקוודור בכדורגל עד גיל 20 באליפות דרום אמריקה בכדורגל עד גיל 20 - 2022 ובגביע העולם בכדורגל עד גיל 20 - 2023.

ב-22 במרץ 2024 ערך את הופעת הבכורה שלו בנבחרת אקוודור במשחק ידידות נגד . ב-26 ביוני 2024 הבקיע את שער הבכורה שלו בנבחרת בניצחון 1–3 נגד .

## קישורים חיצוניים

קטגוריה:כדורגלנים אקוודורים
קטגוריה:חלוצי כדורגל אקוודורים
קטגוריה:כדורגלני סרקל ברוז'
קטגוריה:כדורגלני אתלטיקו מיניירו
קטגוריה:כדורגלני נבחרת אקוודור
קטגוריה:ספורטאים זרים בבלגיה
קטגוריה:ספורטאים זרים בברזיל
קטגוריה:כדורגלני קופה אמריקה 2024
קטגוריה:אקוודורים שנולדו ב-2003
לרפא עולם שבור

"**לרפא עולם שבור: החיים כקריאה לאחריות**" הוא ספר עיון מאת הרב יונתן זקס, העוסק באתיקה החברתית־יהודית ובמקומה של האחריות כלפי הזולת וכלפי החברה. הספר מציג את הרעיון שלפיו האדם אינו חי רק למען עצמו, אלא נקרא להיות שותף פעיל בתיקון העולם ובהפחתת סבל, עוני ואי־צדק.

בספר משלב הרב זקס בין מקורות מן היהדות, פרשנות מקראית, מחשבה פילוסופית ודוגמאות מחיי המעשה, כדי להראות שאמונה אינה מסתכמת ברעיונות מופשטים אלא מחייבת מעורבות מוסרית ואחריות אנושית. המסר המרכזי של הספר הוא שלכל אדם יש תפקיד בתיקון השברים שבחברה, ושערכי החסד, הצדק והדאגה לאחר הם יסוד חשוב בחיים יהודיים ואנושיים.

## הערות שוליים

קטגוריה:ספרי עיון בעברית
קטגוריה:ספרי הרב יונתן זקס
ישראל דוד טאוב

**רבי ישראל דוד טאוב** הוא האדמו"ר הנוכחי של חסידות מודז'יץ בארה"ב.
## קורות חייו
נולד בארצות הברית, בנו היחיד של רבי יהושע יחזקאל טאוב (תרס"ה–תשי"ב), בנו של האדמו"ר השני ממודז'יץ, בעל ה"ישא ברכה". אביו נפטר בצעירותו, והוא גדל והתחנך בצל דמויות ההוד של שושלת מודז'יץ ששיקמו את החסידות לאחר השואה בארצות הברית ובארץ ישראל.

הוא נישא לבת של רבי אברהם יוסף וייס, שכיהן כרבם של חסידי בויאן בשכונת ה"אפר וסט סייד" (Upper West Side) שבמנהטן. חותנו היה דמות תורנית בולטת וממנהיגי הקהילה החרדית בניו יורק, וקשר זה הידק את היחסים בין חצר מודז'יץ לחסידות בויאן בארצות הברית.

לאחר פטירת אביו, ובעידודם הנמרץ של דודו האדמו"ר בעל ה"אמרי אש" ושאר בניו של ה"ישא ברכה", מונה רבי ישראל דוד למלא את מקום אבותיו ולהנהיג את עדת חסידי מודז'יץ בארצות הברית. מינויו נתפס כהמשכיות ישירה של השושלת, והוא נחשב ל"חוליה חיה" המקשרת את הדור הנוכחי להנהגת סבו ה"ישא ברכה", שזכה להיות בצילו בצעירותו.

### החסידות בארצות הברית כיום
תחת הנהגתו של רבי ישראל דוד טאוב, עברה חסידות מודז'יץ בארצות הברית תנופת פיתוח והתרחבות משמעותית. מרכז החסידות שוכן בבית המדרש **"אישי ישראל"** בשכונת פלטבוש שבברוקלין, המהווה מוקד לתורה, חסידות ושימור הנגינה חסידית|נגינה המודז'יצאית המקורית.

בעשורים האחרונים התרחבה פריסת הקהילה אל מחוץ לברוקלין והוקמו קהילות ובתי מדרש במוקדים יהודיים מרכזיים:
* **[[מונסי]], ניו יורק:** הקמת קהילה מגובשת ובית מדרש המהווים שלוחה מרכזית של החסידות באזור צפון ניו יורק.
* **[[לייקווד (ניו ג'רזי)|לייקווד]], ניו ג'רזי:** פתיחת בית מדרש המשרת את חסידי ואוהדי מודז'יץ בעיר התורה, תוך שילוב עמקות הלימוד עם עבודת החסידות.
* **[[לינדן]], ניו ג'רזי:** הקמת שלוחה חדשה ומתפתחת המיועדת למשפחות צעירות מהחסידות המבקשות להקים את ביתן באזור מתפתח.
והרבנים בקהילות אלו הם בניו וחתניו הרבנים.

בנוסף לפעילותו בארצות הברית, שומר הרבי על קשר הדוק עם קהל חסידיו בירושלים, אליה הוא מגיע לעיתים מזומנות לעריכת שולחנות ותפילות המושכים קהל רב מכל חוגי הציבור החרדי.

### פועלו התורני וחיבוריו
הרבי מוכר כגאון בנגלה ובנסתר ומשמש כסמכות העליונה להוצאה לאור של כתבי אבותיו. הוא מופקד על עריכתם והדפסתם המדויקת של ספרי ה"דברי ישראל" וה"ישא ברכה", וכן על הגדת מודז'יץ המפורסמת.

חיבוריו האישיים כוללים:
* **סדרת ספרי "יד יחזקאל":** חידושים וביאורים על התורה וספר שאלות ותשובות (שו"ת) המשלבים פלפול הלכתי עם מחשבה חסידית.
* **ספר "שערי ירושלים":** חיבור יסודי ומקיף על הלכות עירובין שזכה להסכמות נלהבות מגדולי הפוסקים ונחשב לספר יסוד בתחום.

קטגוריה:אדמו"רי מודז'יץ
קטגוריה:יהודים אמריקאים
אדם פרלמן

**אדם פרלמן** (באנגלית: **Adam Pearlman**; נולד ב-5 באפריל 2005) הוא כדורגלן דרום אפריקאי-קנדי ממוצא יהודי המשחק בעמדת הבלם בקבלרי.

## קריירת מועדונים
פרלמן נולד ביוהנסבורג, דרום אפריקה למשפחה יהודית. בגיל 7 היגר עם משפחתו לת'ורנהיל, אונטריו שבקנדה. זמן קצר לאחר שהגיע לקנדה, הצטרף לקבוצות דורגל מקומיות ושיחק בין היתר בהיילאנדס פארק, גלן שילדס ואקדמיית פיוצ'ר סוקר עד שבגיל 11 הצטרף לטורונטו.

באוגוסט  הצטרף לטורונטו ג' ששיחקה באליפות הקיץ של מחוז אונטריו. באפריל  המצטרף לטורונטו ב' מליגת הפיתוח של ה-MLS. באותו ודש ערך את הופעת הבכורה שלו בקבוצה במשחק הליגה נגד ניו יורק סיטי ב'. באותו חודש גם נכלל לראשונה בסגל הקבוצה הבוגרת במשחק ליגה, אך לא שותף. ב-9 ביולי 2023 ערך את הופעת הבכורה שלו בקבוצה בהפסד 0–1 לסנט לואיס סיטי. בפברואר  חתם לארבע שנים בקבוצה והמשיך לשחק בקבוצת המילואים שלה.

בפברואר  הושאל ל-HFX וונדררס מליגת העל הקנדית. ב-5 באפריל 2025 ערך את הופעת הבכורה שלו בקבוצה במשחק הליגה נגד אתלטיקו אוטווה.

במרץ  הושאל לקבלרי.

## קריירה בינלאומית
פרלמן שיחק בכל הנבחרות הלאומיות של קנדה החל מגיל 12 עד גיל 19.

## קישורים חיצוניים

קטגוריה:כדורגלנים קנדים
קטגוריה:כדורגלנים דרום אפריקאים
קטגוריה:כדורגלנים יהודים
קטגוריה:בלמי כדורגל קנדים
קטגוריה:בלמי כדורגל דרום אפריקאים
קטגוריה:בלמי כדורגל יהודים
קטגוריה:ספורטאים יהודים קנדים
קטגוריה:כדורגלני טורונטו
קטגוריה:כדורגלני קבלרי
קטגוריה:מהגרים מדרום אפריקה
קטגוריה:קנדים שנולדו ב-2005
קטגוריה:דרום אפריקאים שנולדו ב-2005
גיא דמידוב

**גיא דמידוב** (נולד ב-1993) הוא שחקן ישראלי.

## ביוגרפיה
דמידוב נולד בשם גיא להוריו, השחקנים ישראל דמידוב וסבטלנה דמידוב, והוא אחיהם של השחקנים דניאל דמידוב ועמנואל דמידוב. בילדותו למד בבית ספר דתי. במהלך לימודיו בכיתה ב׳ לקה במחלה, ובעקבותיה שונה שמו לגבריאל. במהלך האירוע קיבל טיפול בפניצילין, שאליו התברר כי הוא אלרגי, ומצבו הוגדר כמסכן חיים. בהמשך עבר לבית ספר חילוני ושב להשתמש בשם גיא. בשנים מאוחרות יותר חזר להשתמש בשם גבריאל.

בכיתה ז׳ למד במגמת תיאטרון בבית הספר עירוני א׳. בתום שנת הלימודים נכשל ברוב מקצועות הלימוד, למעט תחום התיאטרון, ובעקבות זאת הוצא מהמגמה. לאחר כיתה ט׳ עבר לתיכון תל אביב במסגרת לימודים אקסטרנית, שם השלים את לימודיו.

דמידוב למד משחק בסל"ה – הסטודיו לאמנויות התיאטרון מיסודו של יורם לוינשטיין.

בשירותו הצבאי שירת כלוחם בחטיבת הנח"ל. במהלך שירותו נשפט בעקבות סירוב פקודה.

דמידוב נשוי לקורין, אקדמאית ודוקטורנטית. בעבר היה בזוגיות עם השחקנית מיקה צור, השניים היו מאורסים אך נפרדו טרם נישואיהם.

## קריירה
### בטלוויזיה ובקולנוע
את קריית המשחק הראשונה שלו התחיל דמידוב בשנת 1997 כששיחק בסדרת הטלוויזיה של ערוץ 2 "פלורנטין" בה גילם את דמותו של גיא.

בשנת 2019 שיחק בסרט האמריקאי "Esau" בתפקיד אח של שרה. באותה השנה גם שיחק בסרט "שדרות כיסופים".

בשנת 2022 שיחק את אלכס בעונה השלישית של סדרת הדרמה של קשת 12 "כפולים". באותה השנה גם גילם את דמותו של אנדריי קרמזוב בעונה השנייה של סדרת הפשע של HOT "מלכות".

### בתיאטרון
דמידוב שיחק בהצגות "הרפתקה בטירת דה ויל", "אידה", "בילבי", "זה מסתובב", "סווינג", "ינטל", "קליעים מעל ברודוויי", "אהבה! אומץ! חמלה!", "צומת וולקן", "טרופותי", "החתול במגפיים", ו"בת הים הקטנה".

## קישורים חיצוניים

* 
* 
* 
* 

## הערות שוליים

קטגוריה:שחקנים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים שנולדו ב-1993
כדור הארץ השקט

**כדור הארץ השקט** (באנגלית: **The Quiet Earth**) הוא סרט מדע בדיוני פוסט-אפוקליפטי ניו זילנדי משנת 1985, בבימויו של ג'וף מרפי. בסרט מככבים ברונו לורנס, אליסון רוטלדג' ופיטר סמית' כשלושה ניצולים יחידים מאסון גלובלי. הסרט מבוסס באופן חופשי על רומן בעל אותו שם מאת קרייג הריסון (1981), ונחשב ליצירת מופת בז'אנר המדע הבדיוני הניו זילנדי.

## עלילה
ב-5 ביולי, תופעה מסתורית מחשיכה את השמיים מעל המילטון, ניו זילנד. זאק הובסון (ברונו לורנס), מדען העובד על "פרויקט פנס" (ניסוי ליצירת רשת אנרגיה עולמית אלחוטית), מתעורר ומגלה שכל שידורי הרדיו נדמו. הוא מגלה במהירות שהאנושות נעלמה כליל; הערים נטושות, ובשברי מטוס נוסעים שהתרסק לא נמצאה אף גופה.

במעבדתו מוצא זאק את הממונה עליו מת, ומבין כי הניסוי הושלם וגרם להיעלמות ההמונית, תופעה אותה הוא מכנה "**האפקט**". לאחר תקופה של בידוד וערעור במצבו הנפשי, זאק פוגש שני ניצולים נוספים: **ג'ואן** ו**אפי**. השלושה מסיקים כי הם שרדו מכיוון שכל אחד מהם היה במצב של מוות קליני רגעי בדיוק ברגע שבו התרחש "האפקט".

בעוד השלושה מנסים לבנות קהילה שברירית, זאק מגלה כי הקבועים הפיזיקליים של היקום מתערערים, מה שגורם לשמש להפוך לבלתי יציבה. מחשש לאסון שני, הם מחליטים להשמיד את מתקן הפרויקט. זאק מקריב את עצמו ומפוצץ את המתקן בדיוק ברגע שבו מתרחש "אפקט" נוסף. הוא מתעורר לבדו על חוף ים מוזר תחת שמיים לא מוכרים, כשכוכב לכת ענקי בעל טבעות עולה מעל האופק – סיום המותיר את גורלו ואת המציאות בה הוא נמצא בערפל.

## צוות השחקנים

## ניתוח ופרשנות
משמעות סצנת הסיום המפורסמת נותרה פתוחה לפרשנות הקהל. המפיק סם פילסברי ציין כי הכוונה המקורית הייתה שזאק מת בשנית ברגע הפיצוץ ומצא את עצמו בעולם אחר.

פרשנויות אחרות, להן רמז הבמאי ג'וף מרפי, קושרות את המצב למושג ה"פורגטוריום" (כור המצרף), בו הגיבור לכוד במעגל שעליו לחוות שוב ושוב עד לתיקון הקארמה שלו. האופי האניגמטי של הסיום נחשב לאחד מסימני ההיכר של הסרט.

## קבלה וביקורת
עם צאתו, זכה הסרט לביקורות חיוביות. ב"הניו יורק טיימס" נכתב כי הסרט מהנה לצפייה ומרענן, ובמגזין "וראייטי" שיבחו את מרפי על טיפול יצירתי בנושא "האדם לבדו". נוכחותו הקולנועית של ברונו לורנס הוגדרה כ"מחשמלת" ב"לוס אנג'לס טיימס".

לאורך השנים הפך "כדור הארץ השקט" לסרט פולחן. בשנת 2014, האסטרופיזיקאי ניל דה-גראס טייסון ציין אותו כאחד מסרטי המדע הבדיוני האהובים עליו ביותר. בסקר שנערך באותה שנה בניו זילנד, דורג הסרט במקום העשירי ברשימת הסרטים הניו זילנדיים הטובים ביותר בכל הזמנים.

## קישורים חיצוניים

## הערות שוליים

קטגוריה:סרטי מדע בדיוני
קטגוריה:סרטי מדע בדיוני מ-1985
קטגוריה:סרטי אסונות
קטגוריה:סרטי 1985
קטגוריה:סרטים עצמאיים
קטגוריה:סרטים שצולמו בניו זילנד
קטגוריה:סרטים דיסטופיים
קטגוריה:נטפליקס: סרטים
קנטשין

**קֵנְטְשִׁין** (בפולנית: **Kętrzyn**) היא עיר בצפון-מזרח פולין, המשמשת כבירת מחוז קנטשין בפרובינציית ורמיה-מזוריה.

## היסטוריה
עד שנת 1945 נודעה העיר בשמה הגרמני "רסטנבורג" (Rastenburg). עם סיום מלחמת העולם השנייה בשנת 1945, הועבר האזור לשליטת פולין ושמה של העיר שונה זמנית ל"רסטמבורק" (Rastembork). בשנת 1946 נקבע שמה הנוכחי, "קנטשין", על שמו של ההיסטוריון הפולני  (1838–1918).

## חשיבות היסטורית
העיר ידועה בעיקר בשל קרבתה ל"מאורת הזאב" (Wolfsschanze) – מפקדת השדה המבוצרת של אדולף היטלר במהלך מלחמת העולם השנייה, הממוקמת כ-8 קילומטרים ממזרח למרכז העיר. בתקופת המלחמה שימשה רסטנבורג כצומת לוגיסטי ותשתיתי מרכזי עבור הבונקר והכוחות הגרמניים באזור.

## הקהילה היהודית

## קישורים חיצוניים

* 
* 
* 

קטגוריה:ורמיה-מזוריה: ערים
קטגוריה:פולין: ערים
קורט אלמי

**קורט ג. אלמי** (באנגלית: **Kurt G. Alme**; נולד ב-7 באוקטובר 1966) הוא תובע ופוליטיקאי אמריקאי שכיהן כתובע הפדרלי המחוזי במדינת מונטנה במשך שנה בין 2025–2026, וקודם לכן בשנים 2017–2020.

במרץ 2026 התפטר מתפקידו כתובע כדי להתמודד לסנאט של ארצות הברית מטעם המפלגה הרפובליקנית.

## ביוגרפיה
אלמי נולד בגרייט פולס שבמונטנה ב-7 באוקטובר 1966. משהשלים את לימודיו התיכוניים בתיכון המחוזי של קאסטר (Custer County) שבמיילס סיטי במונטנה, סיים לימודי תואר ראשון במנהל עסקים באוניברסיטת קולורדו בולדר ותואר שני במשפטים מבית הספר למשפטים באוניברסיטת הרווארד.

בראשית דרכו עבד אלמי כעוזר משפטי בלשכת השופט צ'ארלס ק. לובל  בבית המשפט המחוזי הפדרלי של ארצות הברית במחוז מונטנה. בהמשך היה שותף במשרד עורכי הדין "Crowley, Haughey, Hanson, Toole & Dietrich". בין השנים 2003 ל-2010 עבד אלמי במשרד התובע הפדרלי המחוזי במונטנה, ובין 2006 ל-2010 כיהן כעוזר ראשון לתובע הפדרלי. כמו כן, אלמי שימש כראש מחלקת הכנסות המדינה של מונטנה (Montana Department of Revenue).

ב-17 במרץ 2025 הושבע אלמי לתפקיד התובע הפדרלי במחוז בפועל של מונטנה. בחודש יולי אותה התמנה לתפקיד באורח רשמי וקבוע. בנוסף, כיהן אלמי כנשיא וכיועץ המשפטי של קרן "בני ובנות חוות ילוסטון" (Yellowstone Boys and Girls Ranch).

ב-4 במרץ 2026 הגיש אלמי את מועמדותו בבחירות לסנאט של ארצות הברית במונטנה, לאחר פרישתו של הסנאטור המכהן סטיב דיינס. מיד לאחר הגשת מועמדותו זכה לתמיכתם של דיינס ושל נשיא ארצות הברית דונלד טראמפ.

## קישורים חיצוניים
* 

## הערות שוליים

קטגוריה:אמריקאים ילידי מונטנה
קטגוריה:בוגרי אוניברסיטת קולורדו בולדר
קטגוריה:בוגרי בית הספר למשפטים באוניברסיטת הרווארד
קטגוריה:תובעים אמריקאים
קטגוריה:אמריקאים שנולדו ב-1966
בוב אינגליס

**רוברט דורדן אינגליס האב** (באנגלית: ****; נולד ב־11 באוקטובר 1959) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס הרביעי של קרוליינה הדרומית בשנים 1993–1999 ושוב בשנים 2005–2011. הוא חבר המפלגה הרפובליקנית ונחשב לבעל עמדות מתונות יחסית בתוך המפלגה.

בשנת 2010 הפסיד אינגליס בבחירות המקדימות של המפלגה הרפובליקנית לטריי גאודי, לאחר שהובס בפער ניכר בסיבוב השני.

## ביוגרפיה
### ראשית חייו והשכלתו
אינגליס נולד ב-11 באוקטובר 1959 בסוואנה שבג'ורג'יה, והוא בנם של הלן לואיז (לבית מקאלו) ואליק ויילי אינגליס הבן. הוא גדל בבלופטון שבקרוליינה הדרומית, סמוך להילטון הד איילנד.

הוא למד באוניברסיטת דיוק שבדורהאם, קרוליינה הצפונית, ולאחר מכן השלים תואר דוקטור למשפטים בבית הספר למשפטים של אוניברסיטת וירג'יניה בשארלוטסוויל. לאחר סיום לימודיו עבד במשך מספר שנים כעורך דין במגזר הפרטי, ושימש חבר בוועד הפועל של המפלגה הרפובליקנית במחוז גרינוויל.

### בית הנבחרים של ארצות הברית
אינגליס נבחר לראשונה לבית הנבחרים של ארצות הברית בשנת 1992, לאחר שניצח את חברת הקונגרס הדמוקרטית המכהנת ליז פטרסון. הוא נבחר מחדש בשנים 1994 ו־1996.

לקראת בחירות 1998, לאחר שהתחייב מלכתחילה לכהן שלוש קדנציות בלבד, ויתר על מושבו והתמודד לסנאט של ארצות הברית מול הסנאטור הדמוקרטי ארנסט הולינגס, אך הפסיד.

בשנת 2004, לאחר שהמושב התפנה, התמודד אינגליס שוב על מחוזו הישן ונבחר מחדש לבית הנבחרים. הוא שב ונבחר גם בבחירות 2006 ו־2008.

בבחירות המקדימות של 2010 התמודד מול מספר מועמדים רפובליקנים, ובהם טריי גאודי. לאחר שסיים במקום השני בסיבוב הראשון, הובס בסיבוב השני בשיעור של 71% מול 29%.

### עמדות פוליטיות
במהלך כהונתו השנייה בבית הנבחרים נודע אינגליס בעמדותיו המתונות יחסית בתוך המפלגה הרפובליקנית. הוא התנגד להכחשת שינוי האקלים, התנגד להרחבת קידוחי הנפט בים, ומתח ביקורת על מעקב ממשלתי ללא צווי בית משפט.

אינגליס תמך בפתרונות כלכליים מבוססי שוק להתמודדות עם שינוי האקלים, ובהם מס פחמן נייטרלי מבחינה תקציבית, תוך הפחתת מסי הכנסה ומסי שכר.

בשנת 2012 ייסד את *Energy and Enterprise Initiative*, יוזמה ציבורית ארצית לקידום פתרונות שמרניים ואתגרי אנרגיה ואקלים. לאחר מכן שימש כמנהל הביצועי של הארגון *republicEN*, הפועל לקידום פתרונות שוק חופשי לשינוי האקלים.

### פרסים והוקרה
בשנת 2015 זכה בפרס *Profile in Courage Award* של ספריית ג'ון פ. קנדי, על האומץ שהפגין בשינוי עמדתו בנוגע לשינוי האקלים לאחר תדרוכים מדעיים ושיחות עם בני משפחתו.

### חייו האישיים
אינגליס נשוי למרי אן, ולזוג חמישה ילדים. הם מתגוררים בחווה קטנה סמוך לטרוולרס רסט, צפונית לגרינוויל.

### עמדתו כלפי דונלד טראמפ
בשנת 2016 היה אינגליס בין 30 מחוקקים רפובליקנים לשעבר שחתמו על מכתב פומבי בגנות מועמדותו של דונלד טראמפ לנשיאות.

בבחירות לנשיאות ארצות הברית בשנת 2024 הביע תמיכה בקמלה האריס, וטען כי ניצחונה עשוי לסייע להשבת המפלגה הרפובליקנית לעמדות של ממשלה מוגבלת וכלכלת שוק חופשי.

## קישורים חיצוניים

* 

קטגוריה:אמריקאים ילידי ג'ורג'יה
קטגוריה:גרינוויל (קרוליינה הדרומית): אישים
קטגוריה:בוגרי אוניברסיטת דיוק
קטגוריה:בוגרי בית הספר למשפטים באוניברסיטת וירג'יניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מקרוליינה הדרומית
קטגוריה:אמריקאים שנולדו ב-1959
בריאן מאיירס

**בריאן מאיירס** (באנגלית: **Brian Myers**; נולד ב-20 באפריל 1985), הוא מתאבק אמריקאי המופיע בארגון ההיאבקות Total Nonstop Action Wrestling. הוא מוכר בעיקר בשל תקופתו בארגון ההיאבקות WWE, שבו התאבק תחת שם הבמה **קורט הוקינס** בין השנים 2006 ל-2014 ובין 2016 ל-2020.
## ביוגרפיה
מאיירס נולד ב-20 באפריל 1985 בגלן קוב, ניו יורק. לאחר שהחליט לפתח קריירת היאבקות מקצועית, מאיירס החל להתאמן תחת מייקי וויפרווק.
## חיים אישיים
מאיירס נישא לחברתו, אליזבת "ליזי" קרצ'ר, ב-9 באוקטובר 2015. לזוג שתי בנות משותפות, מקנזי, שנולדה ב-14 ביוני 2017, ומדיסון, שנולדה ב-26 ביוני 2020.
## אליפויות והישגים
שמאל|150px|ממוזער|מאיירס הוא פעם אחת אלוף האלפא מייל של A1
* **הישגים בארגון ההיאבקות Alpha-1 Wrestling**
** אליפות האלפא מייל של A1 (פעם אחת)
* **הישגים בארגון ההיאבקות Deep South Wrestling - DSW**
** אליפות הזוגות של DSW (פעם אחת) - עם בראט מייג'ורס
* **הישגים בארגון ההיאבקות Ohio Valley Wrestling - OVW**
** אליפות הזוגות של OVW (פעם אחת) - עם בראט מייג'ורס
* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-128 מתוך 500 המתאבקים הטובים ביותר לשנת 2019
* **הישגים בארגון ההיאבקות Total Nonstop Action Wrestling - TNA/Impact Wrestling**
** אליפות המדיה הדיגיטלית של אימפקט (פעם אחת)
** אליפות הזוגות העולמית של TNA (3 פעמים) - עם טרבור לי (1) ואדי אדוורדס (1)
* **הישגים בארגון ההיאבקות World Wrestling Entertainment - WWE**
** אליפות הזוגות של Raw (פעמיים) - עם זאק ריידר
## קישורים חיצוניים
Wonderful World

"**Wonderful World**" (מכונה לעיתים "****") הוא שיר מאת הזמר-יוצר האמריקאי סם קוק. הסינגל הוקלט במרץ 1959 ויצא לאור ב-14 באפריל 1960. השיר נכתב בעיקר על ידי צוות הכותבים, לו אדלר והרב אלפרט, אך קוק שינה מעט את המילים כדי להדגיש את נושא החינוך.

השיר הפך ללהיט הגדול ביותר של קוק, מאז שיצא הלהיט הקודם שלו, "You Send Me" ב-1957.

השיר הגיע למקום ה-12 במצעד בילבורד הוט 100, ולמקום השני במצעד מצעד שירי ה-R&B/היפ-הופ של בילבורד.

להקת הרוק הבריטית מתבודדי הרמן הקליטו את השיר ב-1965, והגיעו איתו למקום הראשון בקנדה, למקום הרביעי בארצות הברית ולמקום השביעי בבריטניה.. רימייק שביצעו הזמרים ארט גרפונקל, ג'יימס טיילור ופול סיימון הגיע למקום ה-17 במצעד בשנת 1978.

הגרסה של סם קוק הופיעה בסרט הקומדיה האמריקאי "בית החיות" משנת 1978, וזכתה לאהדת הקהל הבריטי כשיצאה מחדש ב-1986, כאשר הגיעה למקום השני במצעד הבריטי, ואף זכתה באלבום זהב.

## בתרבות
השיר הופיע בקומדיה האמריקאית "בית החיות" משנת 1978, בסצנה המפורסמת שבה דמותו של ג'ון בלושי אוספת אוכל כהכנה לקרב אוכל. 

השיר נכלל בפסקולי הסרטים "עד כלות הנשימה" בכיכובו של ריצ'רד גיר משנת 1983, ו"היצ'" בכיכובו של ויל סמית' משנת 2005.

השיר בביצוע גרג צ'פמן, הופיע בדרמת הפשע האמריקאית *"*העד*"* משנת 1985, בכיכובם של הריסון פורד וקלי מקגיליס.

השיר מופיע בפסקול הרשמי של משחק הווידאו "Mafia III"*,* שיצא לאור ב-7 באוקטובר 2016.

## השיר במצעדים

## מכירות

## קישורים חיצוניים
* 20px "Wonderful World", באתר המוזיקה Discogs **(באנגלית)**
* 30px "Wonderful World", באתר המוזיקה Genius **(באנגלית)**
* 20px "Wonderful World", באתר המוזיקה Spotify **(באנגלית)**
* 44px "Wonderful World", באתר המוזיקה אפל מיוזיק **(באנגלית)**
* 20px "Wonderful World", באתר המוזיקה SoundCloud **(באנגלית)**
* 20px "Wonderful World", באתר המוזיקה Musixmatch **(באנגלית)**
* "Wonderful World", באתר המוזיקה SecondHandSongs **(באנגלית)**

## הערות שוליים

קטגוריה:שירים באנגלית
קטגוריה:שירי סיימון וגרפונקל
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת קולומביה רקורדס
קטגוריה:סינגלים בהוצאת A&M רקורדס
קטגוריה:שירים על בית ספר
הופעה חיה בערד

**"הופעה חיה בערד"** הוא אלבום הופעה כפול של הזמר-יוצר מתי כספי. הוא יצא לאור ב-1997.

ב-1997, לאחר ששהה במשך כארבע שנים בארצות הברית, חזר כספי לישראל והופיע בליווי אחד עשר נגנים וזמרים במספר הופעות, שהראשונה שבהם התקיימה בפסטיבל ערד והונצחה באלבום זה. בהופעה זו שר כספי מספר שירים שלא נהג לשיר בהופעותיו בדרך כלל, כ"ברית עולם" ו"עיר עצובה".

זהו אלבום ההופעה היחיד של כספי בלבד.

## רשימת הרצועות

## הערות שוליים

קטגוריה:אלבומי הופעה מ-1997
קטגוריה:אלבומי מתי כספי
קטגוריה:אלבומי הופעה בעברית
מלון מילאן

**מלון "מילאן"** (ברוסית: **Отель Милан**) הוא מלון ארבעה כוכבים במוסקבה, רוסיה. המלון ממוקם בנפת צפון אורחובו-בוריסובו בקרבת כביש קשירסקויה.

המלון נפתח באוגוסט 2007 ויש בו 300 חדרים. המלון ממוקם בדרום מוסקבה, בדרך מנמל התעופה הבין-לאומי דומודדובו למרכז העיר.

בשנת 2009 שופצו פנים הקומות הראשונה והשנייה. שטח המתחם הכולל הוא 26,600 מ"ר.

למלון יש שלוש מסעדות והוא ממוקם 7 דקות מתחנת המטרו דומודדובסקאיה .

## קישורים חיצוניים

* 

## הערות שוליים

קטגוריה:מוסקבה: בתי מלון
עמנואל דמידוב

**עמנואל דמידוב** (נולד ב-1996) הוא שחקן ישראלי.

## ביוגרפיה
הוריו של דמידוב הם השחקנים ישראל דמידוב וסבטלנה דמידוב. דמידוב הוא אחיהם הקטן של השחקנים דניאל דמידוב וגיא דמידוב.

דמידוב למד משחק באוניברסיטת תל אביב ובסמינר הקיבוצים.

בשנת 2018 ביים דמידוב את הסרט "העיר שלו".

## קריירת משחק
### בתיאטרון
* "מקבת'", (תפקיד ראשי) בסמינר הקיבוצים (2020).
* "פיקניק בשדה הקרב", בסמינר הקיבוצים (2020).
* "202021", (תפקיד ראשי) תיאטרון תמנוע (2021).
*"עד ראייה", (תפקיד ראשי) בסמינר הקיבוצים (2021).
*"ילדים של אף אחד" (2021).
*"כנר על הגג", (תפקיד ראשי) בתיאטרון העברי (2022–2025).
*"צללים", (תפקיד ראשי) במועדון הקולאבו (2024).

### בטלוויזיה ובקולנוע
* "עולמו של רנו פסקאל" (2006).
* "לעוף על אנה" – דימה ארגוב (2023).
* "חמדה" – ואדים (2024).
* "הצבי" – יאשה (2024).
* "פטריק" – דימה קוגאלוב (2025).

## קישורים חיצוניים

* 
* 

## הערות שוליים

קטגוריה:שחקנים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי אוניברסיטת תל אביב
קטגוריה:בוגרי סמינר הקיבוצים
קטגוריה:ישראלים שנולדו ב-1996
רנדי סמואל

**רנדי סמואל** (באנגלית:**Randy Samuel**; נולד ב-23 בדצמבר 1963) הוא כדורגלן עבר קנדי ילידי טרינידד וטובגו ששיחק בעמדת הבלם. לזכותו של סמואל 82 הופעות בנבחרת קנדה והיה שיאן ההופעות שלה עד שפול סטרטלי שבר את השיא בספטמבר 

## קריירת מועדונים

## קריירה בינלאומית

## תארים
; פ.ס.וו. איינדהובן
*ליגת העל ההולנדית: , 

; נבחרת קנדה
*אליפות אמריקה הצפונית: 
*גביע אמריקה הצפונית לאומות: 

; אישיים
*פרס אוברי סנפורד: 

## קישורים חיצוניים

קטגוריה:כדורגלנים טרינידדים
קטגוריה:כדורגלנים קנדים
קטגוריה:מגני כדורגל טרינידדים
קטגוריה:מגני כדורגל קנדים
קטגוריה:קולומביה הבריטית: כדורגלנים
קטגוריה:כדורגלני ונקובר וייטקאפס
קטגוריה:כדורגלני פ.ס.וו. איינדהובן
קטגוריה:כדורגלני פולנדם
קטגוריה:כדורגלני פורטונה סיטארד
קטגוריה:כדורגלני מונטריאול
קטגוריה:כדורגלני נבחרת קנדה
קטגוריה:כדורגלני מונדיאל 1986
קטגוריה:כדורגלני גביע הזהב 1991
קטגוריה:כדורגלני גביע הזהב 1993
קטגוריה:ספורטאים קנדים באנגליה
קטגוריה:ספורטאים זרים בהולנד
קטגוריה:ספורטאים זרים באנגליה
קטגוריה:ספורטאים זרים בנורווגיה
קטגוריה:קנדים שנולדו ב-1963
נבטיה אל-פוקא

**נבטיה אל-פוקא** (בערבית: **نبطية الفوقا**), הידועה גם בשם **נבטיה עילית**, היא עיירה במחוז א-נבטיה.

## גאוגרפיה
העיירה נבטיה אל-פוקא נמצאת מדרום-מזרח לעיר א-נבטיה וכ-5 ק"מ מערבית לנהר הליטני, בגובה של כ-500 מטרים מעל גובה פני הים.

## היסטוריה
ברישומי המסים משנת 1596 בתקופה העות'מאנית המוקדמת, הכפר נקרא בנחייה (נפה) של הבופור תחת הליווא (מחוז) של צפת. אוכלוסייתו מנתה 104 משקי בית ו-25 רווקים, כולם מוסלמים. תושבי הכפר שילמו 2,200 אקצ'ה כמיסים על עצי זית, 450 עבור "הכנסות מזדמנות", 602 על עיזים וכוורות דבורים, 30 עבור בית בד לשמן זית, או בית בד לדבש ענבים, ו-5,000 כסכום קבוע; סך הכל 8,276 אקצ'ה.

בשנת 1875, ויקטור גרן תיאר את הכפר כממוקם על גבעה, ובו 500 תושבים מתואלים. הוא היה מוקף בגנים נטועי עצי תאנה שהקיפו אותו.

ב-16 באפריל 1996, מטוסי קרב ישראליים הפציצו דירה בנבטיה אל-פוקה, והרגו תשעה בני אדם.

## דמוגרפיה
בבחירות בשנת 2014 המוסלמים בעיירה היוו 98.60% מהמצביעים הרשומים בנבטיה אל-פוקה. 90.76% מהמצביעים היו מוסלמים שיעים.

## קישורים חיצוניים
* נבטיה אל-פוקה, באתר לוקאליבן 

## הערות שוליים

קטגוריה:לבנון: יישובים
קטגוריה:מחוז א-נבטיה: יישובים
קבר חירם

**קבר חירם** (בערבית: **ضريح حيرام**) הוא סרקופג גדול מאבן גיר השוכן כ-6 קילומטרים דרום-מזרחית לצור שבלבנון, ליד הכפר חאנוויה על הכביש לקאנא.

אף על פי שבאופן מסורתי הוא מיוחס לחירם הראשון, הוא מתוארך לתקופה הפרסית, בין 400 ל-600 שנים לאחר זמנו המשוער של חירם. לקבר ישנו דמיון מסוים לקברים פרסיים אחרים, כמו קבר כורש וגור-א-דוכתר.

פליסיאן דה סוסי, שביקר בקבר זמן קצר לאחר חפירותיו של רנן בשנים 1860–1861, אך פרסם את עבודתו מראש, כתב כי "כל זה נחפר רק למחצה, וידרוש חקירה מושכלת, שרק לאחריה קברו של חירם יגיד את דברו האחרון".

רנן הגיב בכתב: "אני לא מאמין שקבר חירם אי פעם יגיד את דברו האחרון, מכיוון שאין עליו כתובת. יום אחד, אנשים חכמים ממני ילמדו אותו; אבל אני בספק אם הם ימצאו משהו אחר ממה שמצאנו. החפירה שערכנו באנדרטה זו הושלמה".

## מקור השם
על פי אדוארד רובינסון בספרו "מחקרים מקראיים בארץ ישראל", האזכור הראשון שפורסם המציע לקשר את הקבר לחירם, נעשה על ידי ורה מונרו בתיאור מסעו לאזור בשנת 1833. ורה מונרו תיאר זאת כך:

במשימתו בפניסי משנת 1861, חקר החוקר הצרפתי ארנסט רנן את המונומנט. הוא פתח בהסבר:

רנן המשיך והסביר את דעתו כי מתן שם הקבר היה בוודאי פרי עבודתו של תייר צרפתי או אנגלי כלשהו מהרבע הראשון של המאה ה-19, שרצה לשמוע את שמה של האישיות המקראית המפורסמת, והוא תיאר את תהליך יצירת המיתוסים סביב אתרים מקראיים באזור, ובמיוחד בירושלים.

## תיאור
המבנה באורך 4 מטרים וברוחב 3 מטרים, וגובהו הכולל הוא 7 מטרים, כולל הסרקופג שהוא בגובה 2 מטרים.

## חפירותיו של רנן
ממוזער|רישומי חפירות מפורטים מאת רנן, 1864
במהלך חפירותיו של רנן בשנים 1860–1861, נמצא גרם מדרגות חצוב בסלע המוביל למערה גדולה וריקה הסמוכה למבנה ויסודותיו. סידור היסודות הצביע על כך שגרם המדרגות והמערה קדמו לקבר, שנראה כי נבנה מעליהם. נראה כי בטון נשפך למערה נוספת ישירות מתחת, כדי ליצור יסודות לאנדרטה.

## גלריה

קובץ:31.Kabr-Hairan_(tombeau_de_Hiram,_roi_de_Tyr).jpg|טקסט=Tomb of Hiram, by van de Velde, 1857| קבר חירם, מאת ואן דה ולדה, 1857
קובץ:Pg_0112.jpg|טקסט=Tomb of Hiram, and surroundings, by Renan, 1864| קבר חירם וסביבתו, מאת רנן, 1864
קובץ:Along_the_Mediterranean_coast,_southward._Tyre,_Hiram's_Monument._I_Kings_5-1_LOC_matpc.22995.jpg|טקסט=In the 1950s/60s| בשנות ה-50/60
קובץ:KingHiramTombTyreLebanon.jpg|טקסט=The "Tomb of Hiram", as seen in 2009| "קבר חירם", כפי שנראה בשנת 2009
קובץ:HiramTomb_SouthLebanon_RomanDeckert12082019.jpg|טקסט=Vertical versions of the Hezbollah flag flying at the Tomb of Hiram| גרסאות אנכיות של דגל חזבאללה המתנוסס על קבר חירם


## קישורים חיצוניים

## הערות שוליים

קטגוריה:לבנון: אתרים ארכאולוגיים
אם הייתי חאראפ אלב

**אם הייתי חאראפ אלב** (ברומנית: **De-aș fi... Harap Alb**) הוא סרט ילדים רומני מ-1965 המבוסס על סיפור מאת יון קריאנגה, הסרט הוא הוצג בפסטיבל הסרטים הבין-לאומי במוסקבה והבמאי יון פופסקו-גופו זכה שם בפרס הבימוי הטוב ביותר, הוא גם זכה בפרס במילאנו על איכות התמונה ובפרס בפסטיבל הסרטים הלאומי במאמאיה.

## עלילה
העלילה מספרת על מלך שהיו לו שלושה בנים. הבן הצעיר לא היה חכם במיוחד. יום אחד, הבן הצעיר שמע את המלכה מספרת אגדה על חראפ-אלב והוא דמיין את עצמו כדמות הראשית. והוא עובר הרפתקאות שונות.

## קישורים חיצוניים

קטגוריה:סרטים רומניים
קטגוריה:סרטי 1965
סמסונג גלקסי A03

**סמסונג גלקסי A03** (באנגלית: **Samsung Galaxy A03**) היא סדרת סמארטפונים מבוססי אנדרואיד המיוצרת על ידי סמסונג אלקטרוניקה, הכוללת את ה-A03 הבסיסיים, **A03s** ו- **A03 Core**. ה-A03 הוכרז לראשונה ב-25 בנובמבר 2021. ה-A03s הוכרז לראשונה ב-18 באוגוסט 2021, ואחריו גרסת הליבה ב-6 בדצמבר 2021.

## הערות שוליים

A03
קטגוריה:מכשירי אנדרואיד
קטגוריה:מכשירים שהושקו ב-2021
יהודי פרנמבוקו ורסיפה

**יהודי פרנמבוקו ורסיפה** היו צאצאי יהודים ממגורשי ספרד ופורטוגל שהיגרו לברזיל ההולנדית וצאצאי הנוצרים החדשים שהיגרו מפורטוגל ל"עולם החדש" לאחר גילוי ברזיל על ידי הפורטוגזים.

פרנמבוקו (בפורטוגזית: Pernambuco) היא מדינה באזור הצפון מזרחי של הפדרציה של ברזיל. רסיפה (בפורוגזית: Recife), השוכנת על החוף המערבי של האוקיאנוס האטלנטי, היא בירת מדינת פרנמבוקו ואחת מערי הנמל הגדולות של ברזיל.

## רקע היסטורי ומדיני
ב-22 באפריל 1500, הגיע הצי שבפיקודו של הנווט הפורטוגלי פדרו אלוורש קברל לאזור שליד הר פסקואל ביבשת אמריקה הדרומית. מכוח חוזה טורדסיאס, שנחתם בין ספרד לפורטוגל בשנת 1494, האזור עבר לשליטת פורטוגל.
ממוזער|מפת ברזיל באטלס מילר. 1519
באותה עת חיו באזור שבטים מקומיים שהתמחו בגידול "עץ הברזיל" ששימש לייצור צבע אדום מיוחד. הפורטוגזים זיהו את הפוטנציאל הכלכלי של המקום, ובשנת 1535 הקימו בו את הקפיטניה של פרנמבוקו, אותה העבירו לשליטתו של דוארטה קואליו. הוא קבע את בירת הקפיטניה בעיר אולינדה ובשנת 1537 יסד את הנמל המסחרי הראשי ברסיפה הסמוכה, אז עיירת דייגים קטנה. דוארטה קואליו התחיל ביישוב אינטנסיבי של המקום במהגרים פורטוגזים, ביניהם אנוסים (או נוצרים חדשים כפי שכונו על ידי הכנסייה), שנשארו בפורטוגל לאחר גירוש היהודים בשנת 1497, וראו בהתיישבות ב"עולם החדש" הזדמנות לשיפור מצבם הכלכלי. 

ואכן, תוך שנים ספורות הפכה הקפיטניה של פרנמבוקו ליצואנית גדולה של קנה סוכר, כותנה ועץ הברזיל, ובתחילת המאה ה-17 הייתה ליצרנית הסוכר העשירה והגדולה ביותר בעולם. רסיפה, הפכה לנמל הפעיל ביותר בברזיל הפורטוגזית. בשל קשריהם העסקיים והאישיים בפורטוגל, באמסטרדם ובאנטוורפן הצליחו הנוצרים החדשים להקים רשת סחר מצליחה ביותר. באנטוורפן ובאמסטרדם פעלו חברות סחר, מחסנים ומרכזים פיננסיים שהוקמו על ידי יהודים, צאצאי מגורשי ספרד ופורטוגל ונוצרים חדשים שמוצאם מספרד ומפורטוגל. הנוצרים החדשים בקפיטניה של פרנמבוקו שמרו גם על קשר עם סוחרים בעיר הנמל פורטו השוכנת על החוף המזרחי של האוקיאנוס האטלנטי. עד שנת 1595 הפכו הנוצרים החדשים שהתגוררו באנטוורפן למפיצים הכמעת בלעדיים באירופה של התבלינים המיובאים מהודו הפורטוגזית ושל ההסוכר המיובא מברזיל הפורטוגזית. 
ממוזער|השטחים שנכללו בברזיל ההולנדית בין 1630 ל-1654
בין השנים 1619-1604 עברו נוצרים חדשים, שהיו מעורבים בייצוא סוכר מפרנמבוקו לאמסטרדם ולאנטוורפן, להתגורר בערים אלה וחזרו ליהדות. בביקור שערכה האינקוויזיציה בין השנים 1618-1619 התברר שהנוצרים חדשים בפרנמבוקו נמצאים בקשר אישי הדוק עם יהודי אמסטרדם, קשר שחרג מהמסגרת המקובלת של קשרים עסקיים.

### הקמת ברזיל ההולנדית
בדצמבר 1629 שלחה חברת הודו המערבית ההולנדית צי של שישים ושבע ספינות עליהן כשבעת אלפים חיילים בפיקודו של האדמירל הנדריק לונק כדי לכבוש את פרנמבוקו. בין החיילים היו כארבעים יהודים ספרדים ופורטוגזים וכעשרים יהודים גרמנים. הכוח ההולנדי כבש את העיר אולינדה, בירתה של פרנמבוקו, בפברואר 1630 ובמרץ 1639 את נמל רסיפה. בהמשך כבשה הולנד כמחצית מהשטח שהיה בשליטת פורטוגל. חברת הודו המערבית ההולנדית קבעה את משרדה הראשי ברסיפה ומינתה  בשנת 1637 את יוהאן מאוריץ ואן נסאו-זיגן למושל הכללי של האזור הכבוש.  הסובלנות הדתית של המושל משכה אל המושבה משקיעים יהודים ופליטים יהודים מאירופה ומצפון אפריקה.

## הקמת הקהילה היהודית ברסיפה
ממוזער|בית הכנסת קהל צור ישראל ברסיפה

## הערות שוליים